забавления за Извънземни
Седят двама пияници и си къркат мощно. Изведнъж до тях каца една летяща чиния. Пияниците си пият и въобще не обръщат внимание какво става. От чинията излязъл един извънземен. Приближил се до пияндетата. Погледал ги малко и след това казал:
– Хей, земляни! Здравейте! Аз съм ИТИ.
Пияниците го погледнали под вежди. Едното пиянде казало:
– Убаво! Сипи едно на ИТИ.
Сипали му едно питие. Извънземният го изпил. Пияниците също си пият и не обръщат внимание. Извънземният пак се обадил:
– Ама земляни. Аз съм ИТИ.
Пияниците пак го погледнали:
– Убаво. Сипи още едно на ИТИ.
Пак му сипали. Той пак го изпил и пияниците пак си пият. Извънземният не издържал и пак извикал:
– Ама, хора. Ама аз съм извънземен, бе!
Пияниците пак го погледнали.
– А-а-а! Стоп. На ИТИ вече му стига…